Oficialusis leidinys C 248 , 16/09/1983 p. 0002 - 0004

specialusis leidimas suomių kalba: skyrius 11 tomas 11 p. 0018

specialusis leidimas ispanų kalba: skyrius 11 tomas 18 p. 0285

specialusis leidimas švedų kalba: skyrius 11 tomas 11 p. 0018

specialusis leidimas portugalų kalba skyrius 11 tomas 18 p. 0285



Pasikeitimas laiškais tarp Komisijos ir Jungtinių Tautų aplinkos programos dėl bendradarbiavimo tarp abiejų institucijų stiprinimo Briuselis, 1983 m. birželio 15 d. Jungtinių Tautų aplinkos programos Vykdančiajam direktoriui dr. Mostafa K. Tolba Nairobis Gerbiamasis Pone, Kaip Europos Bendrijų Komisijos Pirmininkas, su dideliu malonumu pabrėžiu svarbą, kurią Komisija teikia Jungtinių Tautų aplinkos programai, ir Komisijos norą sutvirtinti ryšius bei sustiprinti bendradarbiavimą su JTAP. Mes ypač džiaugėmės, galėdami dirbti kartu bei dalyvauti JTAP Valdančiosios tarybos ir pavaldžių organų svarstymuose nuo jos įkūrimo dienos. Metams bėgant, šis aktyvus bendradarbiavimas tarp mūsų institucijų davė abipusės naudos. Mūsų institucijas sieja bendri interesai daugelyje sričių, susijusių su aplinkosauga. Dėl šios priežasties, vadovaudamasi Sutarties 229 straipsniu, Komisija sutinka su Jumis, kad būtina stiprinti ir plėtoti bendradarbiavimą tarp mūsų institucijų, siekiant labiau suaktyvinti mūsų veiklos kryptis ir prisidėti prie efektyvesnio aplinkosaugos uždavinių įgyvendinimo. Mūsų bendradarbiavimas inter alia apims šiuos klausimus: (a) nuolatinį Bendrijos dalyvavimą JTAP posėdžiuose, vadovaujantis nustatyta tvarka; (b) pasikeitimą dokumentais; (c) nuolatinius ryšius, siekiant pasikeisti informacija apie savo veiklą ir vykdomas programas; (d) konsultacijas tokiais abiem pusėms aktualiais klausimais, kaip: - regioninė jūrų programa, - poveikio aplinkai vertinimas, - aplinka ir plėtra; (e) visus ryšius šiais klausimais, palaikomus per Europos Bendrijų Komisijos delegaciją Kenijoje. Siūlau, kad šis laiškas ir Jūsų atsakymas būtų susitarimu tarp Bendrijos ir JTAP, įsigaliosiančiu nuo Jūsų atsakymo dienos. Su pagarba Gaston E. Thorn 1983 m. birželio 21 d. Europos Bendrijų Komisijos Pirmininkui G. Thorn Gerbiamasis Pone, su malonumu pranešu, kad gavau Jūsų birželio 15 d. laišką dėl bendradarbiavimo tarp mūsų institucijų stiprinimo ir plėtojimo. Šiame laiške rašoma: "Gerbiamasis Pone, Kaip Europos Bendrijų Komisijos Pirmininkas, su dideliu malonumu pabrėžiu svarbą, kurią Komisija teikia Jungtinių Tautų aplinkos programai, ir Komisijos norą sutvirtinti ryšius bei sustiprinti bendradarbiavimą su JTAP. Mes ypač džiaugėmės, galėdami dirbti kartu bei dalyvauti JTAP Valdančiosios tarybos ir pavaldžių organų svarstymuose nuo jos įkūrimo dienos. Metams bėgant, šis aktyvus bendradarbiavimas tarp mūsų institucijų davė abipusės naudos. Mūsų institucijas sieja bendri interesai daugelyje sričių, susijusių su aplinkosauga. Dėl šios priežasties, vadovaudamasi Sutarties 229 straipsniu, Komisija sutinka su Jumis, kad būtina stiprinti ir plėtoti bendradarbiavimą tarp mūsų institucijų, siekiant labiau suaktyvinti mūsų veiklos kryptis ir prisidėti prie efektyvesnio aplinkosaugos uždavinių įgyvendinimo. Mūsų bendradarbiavimas inter alia apims šiuos klausimus: (a) nuolatinį Bendrijos dalyvavimą JTAP posėdžiuose, vadovaujantis nustatyta tvarka; (b) pasikeitimą dokumentais; (c) nuolatinius ryšius, siekiant pasikeisti informacija apie savo veiklą ir vykdomas programas; (d) konsultacijas tokiais abiem pusėms aktualiais klausimais, kaip: - regioninė jūrų programa, - poveikio aplinkai vertinimas, - aplinka ir plėtra; (e) visus ryšius šiais klausimais, palaikomus per Europos Bendrijų Komisijos delegaciją Kenijoje. Siūlau, kad šis laiškas ir Jūsų atsakymas būtų susitarimu tarp Bendrijos ir JTAP, įsigaliosiančiu nuo Jūsų atsakymo dienos. Su pagarba Gaston E. Thorn" Su malonumu pranešu, kad JTAP pritaria visiems pirmiau nurodytiems punktams. Atkreipiu dėmesį į tai, kad paskyrėte Europos Bendrijų Komisijos delegaciją Kenijoje ryšiams su JTAP palaikyti. Atitinkamai skiriu Ženevos regioninį ir ryšių palaikymo biurą ryšiams su Europos Bendrijų Komisija palaikyti. Reiškiu Jums savo didžią pagarbą. Vykdantysis direktorius Mostafa K. Tolba --------------------------------------------------